
Comitetul Helsinki 
Un scurt-metraj de 
Nicolae Alexandru Virastău 


şi 
Radu loan Toderici 


Nicolae Alexand săracul 


Gabriel Andronach 
Exterior. Dimineaţă de vară. O fermă de vite. 
Piesa cu care se deschide scena: „Leagăn dulce de oțel" de Ada Milea. Zofu încărcând o căruţă cu balegă, Bibi lângă el, 
fumând o ţigară tabac à rouler. Bibi este un tip de 28 de ani, bine făcut, început de chelie. Zofu are cam aceeaşi vârstă, înalt 
și slab, cu un cioc scurt, păr aproape lung. 
BIBI 
(rânjind, puternic accent ardelenesc) 
Na, niii mă la el! Te-n cur, că nu eşti bun la nimic! Fără mine mori de foame, ascultă la mine, bă Zoafe! Lasă furca 


jos! (cu milă şi dispreț) Du-te şi mătură în ogradă... 


ZOFU 
Mda! 


Se repede la mătură şi freacă cimentul din curte cu putere. Rezultă mult praf. 


BIBI 
Băăă, nu aşa! Bă, bag samă tu vrei să mă omori cu prafu' ăsta! Uite... 


Íi explică metodic cu exemple şi comentarii. 

BIBI 
Deci iei mătura şi vezi, că doar nu eşti prost, da? 
ZOFU 
Mda... 
BIBI 
(iluminat) 


...vezi că mătura asta o mai fost folosită şi are un unghi de înclinaţie specific. Deci, tu trebe să dai cu mătura, cu o 
mişcare de du-te-vino uşoară... M-asculţi? 


ZOFU 
(parcă pe punctul de a moţăi) 
Da-Da! 


BIBI 
(pătruns de Idee) 


Deci în direcţia în care a fost folosită mai des. 


Se uită la figura lui Zofu 3 secunde. Bosumflat, aruncă cât acolo mătura. 

BIBI 
Hai las-o dracului, că nu-mi foloseşti la nimic. Îţi spun io cum facem: ne întoarcem la Cluj mâine şi îţi 
caut un job. 
ZOFU 
(entuziast) 


Colosal! (timid) Da' cum rămâne cu Miruna? Nu ziceai că ai vorbit cu ea şi că este foarte dispusă... 


BIBI 
(cu adânc și nemăsurat dispreţ) 
Tot nu ai făcut nimic cu tiganca aia?! Nu-i de ajuns că nu te las să ţi se lipească burta de coloana 
vertebrală, mai tre' să-ţi fac rost şi de curve? 


ZOFU 
(întrerupe foarte probabila tiradă de invective) 
Păi, da n-am avut când! l-am cântat la chitara o baladă gitană, să vezi ce s-a înmuiat. Superbă femeia! Îmi 
aduce aminte de primul meu amor. Tot o creolă divină. 


BIBI îşi aprinde o țigară, îi dă una şi lui ZOFU şi ascultă cu multă ironie expozeul lui ZOFU, care trage puternic din ţigară şi işi 


îndreaptă spatele 

BIBI 
A lăsat-o în lume, în centrul lumii, Dumniezo transandant, cu nişte sâni glorioşi, nişte fese pârguite ce 
îndiguiesc nişte craci!... Bine, nu i-a dat o casă, un loc al ei, o formă proprie, ea este doaro pură 
posibilitate a imaginaţiei, ca omul lui Pico della Mirandola! 


BIBI 
Eheei, dacă avea o casă, măi Picolo della Minodora la Maxim, nu puneai tu laba pe ea! 


ZOFU 
(resemnat) 
Hmm. Da. Asta cam aşa este. Îmi aminteşte de prima mea, ştii tu, ţi-am povestit atunci la bere.... Ştii cum 
se uita aia la tine, că ţi se scurgea sufletul... 


BIBICA 


(apare de pe un geam) 
Ce scurgeri? Ce scurgeri? 

BIBI 
(bărbătos) 
Nici o scurgere! lar i se scurg mucii la Zofu după una care seamănă cu fufa lui aia, de i-o fugit cu banu’ şi 
el tot nu crede că-i curvă! Auzi, bă, în România toate ţigăncile....ascultă-mă pe mine....şi toţi ţiganii...e 
curve şi ei... (Pauză. Către Bibica) Ai terminat, tu? 


BIBICA 
(cu nimic mai prejos) 
Da’ tu ai terminat actele? Ai vorbit cu omul nostru? Că tot îţi trebe să te cari în Olanda şi tu nu bani, nu acte şi nici 
nu l-ai sunat pe olandezu”... 


BIBI 
(răstit) 
Poate vin la tine, tu!! Treci şi termină-ţi treaba! 
(către Zofu) 
Şi tu! 


ZOFU 
(mirat 
Sigur-sigur! Da' care-i faza cu Olanda? 

BIBI 
(jenat) 
Păi, ştii că trebuia să mergem să ne înscriem la ambasadă să plecăm pe lângă Amsterdam...am un tovarăş 
acolo care mă tot îndeamnă să plec. Da' stai liniştit, că mai durează... 
(se uită în altă parte) 
Durează, fir'ar a' drecu... (scu/pă de ciudă 


ZOFU 
(visând) 
Olaaaaanda! 
(inspirând puterni 
Lanuri de maci, bulgăroaice ieftine... 
BIBI 


No, hai gata-gata! Stai că mă duc să pornesc maşina. Vezi, poate stai iar să te calc! Când zic să stai, nu 
înseamnă să stai. (7riumfător) Mergem în oraş!!! 


CUT TO: 

Exterior. Zi. Biblioteca centrală Cluj. 


Multă lume. Perioadă de sesiune şi licenţă. În pragul bibliotecii, Zofu întreţine audiența. Are o voce clară şi distinctă, sigură 


şi emiatică. | se adresează lui Muţi, tolănit într-un braţ, aşezat pe o treaptă inferioară a bibliotecii, un tip taciturn şi 
neinteresant, dar bun ascultător, ca şi cum i-ar răspunde la o întrebare. 


ZOFU 
Şi era chiar mişto Claude Karnoouh pentru că nu era limitat la datele stricte ale cursului şi bibliografiei de curs. 
Punea adesea întrebări ce ţineau de cultura generală, ca de exemplu: ce spune Hesiod despre împărţeala de la 
Mekone? Îţi dai seama, într-o sală arhiplină cu studenţi de la filozofie şi de la istorie, nimeni nimic. La care 


replica lui Karnoouh (râzând cu un râs prostesc). Suntieţi nişte vaşi! Aaai, avea ăsta o română infuzată de 
un puternic accent moroşenesc: criminal! 


Pe lângă ei trece Ovu. Ovu e în sacou galben și adidaşi, fără geantă şi cu început de chelie. 


ZOFU 
Prietene, nu ai o ţigară? 

OVU 
(// întinde o țigară) 
Cu ţigările pe care ţi le-am dat, aş putea deschide o tutungerie. 


ZOFU 
(nu scapă ocazia de a se revanşa) 
Când tu îţi deschizi tutungeria, vin înainte să împart fluturaşi şi să binecuvântez afacerea. 


MUŢI 
Da’ cu ce ocazie la BeCeU? 


ZOFU 
(evaziv) 
Lucrez la o licenţă pentru o proastă de la Litere. Pe lonesco, en français. 


TIC surprins într-o altă conversaţie cu o tipă, Tic este un tip mic de statură, plete şi are un picior mai mic decât celălalt, 
mers țopăit şi gesturi efeminate, mai ales când fumează. 


TIC 
Şi îi zic tipei: „... Draga mea, sunt eu intelectual, dar am un penis de măgar!... La care ea îmi zice: „Nu 
dragă, eşti doar măgar”... 

Tipa se uită la el şi râde pe sub mustață, destul de evidentă mustața. 


MUŢI 
(p/imbând privirea de la Zofu la Tic şi invers) 
De bună samă. 
(/nexpresiv și impasibi) 
Hai la o bere că pe vremea asta nu-i prea sănătos să-ţi faci treabă. 


ZOFU 
(cu o fărâmă de regret în glas, dar cu o privire ageră) 
Ar trebui să mă întâlnesc cu Bibi... Dar, la naiba, sunt o fire slabă! 


MUŢI 
(către Tic şi Ovu, aflaţi prin preajmă, fiecare în cercul lui de băutori de cafea) 
Veniţi? Hai că oricum iar n-am făcut nimic toată ziua la BCU. 


Tic îi aruncă o privire inteligentă şi cu subinţeles lui Ovu, iar acesta îi răspunde cu o privire tâmpă şi concludentă. 
TIC 


(aruncând teatral chiştocul 
Zarurile au fost aruncate. 

Terasă de pe Piezişa. Soare puternic. 


Pe terasă se aude piesa „Daddy Cool" de Boney M. Zofu ochelari de soare chinezeşti. Muţi, Tic şi Ovu mai la umbră. Bună 
dispoziţie. Tic precipitat, cam cum vorbeşte de obicei, foarte multe cuvinte şi idei în frază, intrerupte adesea de un râs şi un 


cot în umărul lui Ovu. Totul în surdină. Dialogul intens al celor patru este întrerupt de venirea inopinată a lui Bibi cu prietena 
lui, Bibica. 


TIC 
(bine dispus) 
Uaţ ap, nigăr? 


BIBI 
Aaaşa! Şi pe mine nu m-aţi chemat? 
(rânjet, către Zofu) 
Băgaţi-aş sârmă-n pulă, nu ţi-am spus să mă aştepţi la BCU? Am pus-o pe Paţachină să-ţi aducă un 
sandviş că ziceai, 'te-n cur, că n-ai vreme să mai treci pe la mine că cică (râs) „studiezi toată ziua”... 


Discuţii în paralel. 
Dând să se ia loc la masă, privirea Bibicăi se opreşte asupra podoabei capilare a lui Tic. 

ZOFU 
(aparent ultragiat) 
Păi da, am vrut să te sun, dar ştii că mi se închide telefonu”... 


BIBICA 
(cu un râs înfundat, către Tic) 
Nu te superi dacă îţi spun că semeni cu un poponar dintr-un film... 


ZOFU 
(cu demnitate) 
Şi-apoi ce?! N-am voie să ies la o bere cu băieţii? Ce eşti tu? Dumniezo transandant?! 


BIBI 
Bine-bine... 


TIC 
(puțin exasperat, americanizâna, către Ovu) 
Not again?! Dă-te mai încolo! 


oi ; Įsinki 
tău şi Radu Joan Toderici - Comitetul Helsi 


iras 
Nicolae Al he - Amatorul 
Gabriel Andronache 
BIBICA 
Da, nuuu în sensu' ăla, că era... 
BIBICU 


(către chelneriță) 
„„„ chiar un rol pozitiv... Duduie, adă un pachet de Winchester necartonat. Şi o Timişoreana (se uită la Bibica). 


MUȚŢI 

(râzând) 
Da, sero-pozitiv! 

(întrebător) 
Adă şi un pahar! 

OVU 

Mai adu-mi şi mie o cola cu pai. 

CHELNERIŢA 


(către Bibica) 


Şi dumneavoastră? 

MUŢI 
(d/spreţuitor) 

Du-te, mă! 

BIBI 

(intervine) 
Ea serveşte doar ţigări. 
OVU 


Ce-i mă, alcoolistule! 


CUT TO: 


Aceeaşi terasă. 3 ore mai târziu. 


Aceeaşi piesă, „Daddy Cool". S-a întunecat, comesenii sunt afumaţi bine. Privire de ansamblu. Pe terasă este un televizor. Se 
derulează un meci de fotbal, vizibilitatea este destul de scăzută, dar ne dăm seama că este un meci Steaua-Rapid. Printre 


prea puţinii fani rapidişti ce se uită la meci, unul are nefericirea de a fi mai oacheş. Galeria stelistă, foarte gălăgioasă, începe 
tirul personalizat la adresa rromului nostru. 

COR DE STELIŞTI DIN HAŞDEU 
Am avut şi vom avea MEREU boa-lă peee ţi-gani!!! 


BIBI 
(aparte) 
Zoafe, mai lucrezi la licenţa aia? Păi te-am lăsat aproape o săptămână la calcu’ meu şi n-ai fost în stare să 
scrii 10 pagini. Se poate, mă? Tu-ţi baţi joc de mine?! 


ZOFU 
Lasă-mă că-s deprimat. Am văzut azi o zeiţă în cămin, da' era cu altul, unul gras şi chel! 


BIBI continuând. Zofu ascultându-l şi aprobându-l din cap la intervale regulate. 


BIBI 
Dă-o dracului că-s bani puţini acolo. Uite, am aranjat să lucrezi la Departamentul de Granturi al UBB pe 
cartea de munca a unui tovarăş, că, deh, ai nevoie de studii superioare absolvite. Directoru' are nevoie de 
oameni care să se ocupe de probleme de imagine şi relaţii cu publicu', chestii din ăştia şi am zis io că tu 
eşti omul pentru treabă. Au ei ceva program pentru schimb de profesoraşi. Vezi să nu ţi-o iei la nas. Am 
bătut palma; cată să nu mă superi, puţă! 

ZOFU 
Şi cum fac? Mă duc la director: „Ştiţi, sunt omul lui Bibi...” 


BIBI 
Da, mă! Nu te fută grija! Se termină şi sesiunea asta de licenţe şi ţi se taie fondurile: ciuciu comenzi de 
licenţe de la oile de la Litere şi Studii Europene. Ai văzut că la vacile mele nu te descurci şi nu te pot lua cu 
mine în Olanda la lucru. Plus că trebuie caş şi tu nu dai randament, nu merită investiţia. Tre' să fii băiat deştept. 
Lucrezi pentru ăsta de la Departamentul de Granturi, nu eşti plătit nu-ş-cât, da' poţi să-ţi duci veacu' fără pretenţii 
de domnitor al Ţărilor Române. Şi-apoi, cunoşti oameni importanţi ca Marga şi 'mniezo mai ştie. 


ZOFU 
(plouat) 
Da. Nu mai am bani nici să mă întorc în Oneşti, că acolo m-aş mai descurca. E unchiul meu vânător şi mai 
mergem seara la braconaj. Îi orbim cu o lanternă si apoi prindem iepuri, veverite, fazani... 


BIBI 
Lasă tu fazanii! Tu eşti băiat deştept, nu-i aşa? 
(nu aşteaptă confirmarea) 
Păi gândeşte atunci ca unul! Îţi faci relaţii, strângi bani să-ţi plăteşti restanţele şi salut! Te faci boier! 


Ş 

ZOFU 
(râzând) 
Da-da! 


Pauză de câteva secunde. Timp în care vedem fanii stelişti aruncând cu sticle de bere după rromul care acum o ia la 
sănătoasa. 


BIBI 
(urmărindu-l satisfăcut pe rrom, la fel ca şi ceilalţi) 
Te duci după-amiază frumos la dom” director - vezi că nu mai vin cu tine că am treabă, da? - şi zici: 
Prezent, să trăiţi! Ne-am înţeles, da? 


Zofu aprobă din cap. Sună telefonul lui Muţi. Muţi apasă pe tasta Loud. 


FRATELE LUI MUŢI 
(agitat şi neclar, pe-alocuri sâsâit, mai ales când spune „prost') 
Unde eşti? 


MUŢI 
(calm, în timpul ăsta ceilalţi râd pe sub mustață) 
Pe terasă în Haşdeu. 

FRATELE LUI MUŢI 
(răspicat) 
Ai BANI?! 
MUŢI 
Nu. Tu? 


FRATELE LUI MUŢI 
Eşti prost, mă, eeeşti prooost! (închide telefonu). 


BIBI 
(către Muţi) 
Cum de te rabdă pământul?! Îţi baţi joc de propriul tău frate. lo n-am frate, bine, decât Zofu, dar dacă aş 
avea unul... 


MUŢI 
Tu!? Tu l-ai bate, mă! 


BIBI 
Normal că l-aş bate, dar l-aş face om! Ce zicea Picolo della Mirandolina despre om, măi Zoafe? 

ZOFU 
Că dintre toate dobitoacele, numai omul nu a fost creat după vreun model, ci el este făuritorul propriului 
destin... 
OVU 
(exasperat, accent moroşenesc) 
Mă leşi?! 


MUŢI 

(către Ovu) 
By the way, Ovule, tot primesc mailuri de la Student Travel, aproape la fel de multe ca ultimele informaţii în materie de 
mărire a penisului... Şi aşa am aflat că este job în USA, transport de mobilă, plătit cu 16,5$ pe oră. Ce zici, nu te duci? 
La banii ăştia te poţi interesa şi de mărirea penisului... 


OVU 
Aş vre! io! 
(neîncrezător) 
Câţi bani îmi trebuie? 

MUŢI 
Păi pentru viză H2B, vreo 3000 de parai... 
OVU 
De unde pana mea îi scot?! 
MUŢI 


(/ronic, continuând) 
... Mergi acolo şi lucrezi ca un dobitoc ca să te întorci acasă după un an sau doi, completamente manelizat 
(moroşenizâna) 
„„„ cu căme&şă Versace şi chiloţi Calvin Klein! Suits you? 


OVU 
(zâmbind) 
Pun curu' la bătaie! 


MUŢI 
(acelaşi joc) 
lo zic să începi cu curuţu' lu' Tic să te antrenezi. Aşa aveţi ocazia să faceţi schimb de experienţă! 

Râsete. 
TIC 


Aş avea şi io nevoie de o tură de lucru, că deja am la activ o săptămână de alcoolizare intensivă şi am un 
deficit bugetar cât China. 


BIBI 
(zâmbăreţ şi suveran) 
Caput fonduri, Răducu? 


TIC 
Mă ierţi? 
BIBI 
(acelaşi joc) 
Cum să nu, că-s creştin! 
ZOFU 


(pierdut în amintiri) 
Vai ce păcătos sunt! Am fost în King acum 2 săptămâni la DJ Ludmila, aia de freacă până şi discul în ţâţele 
goale. Bine, nu mi-o plăcut, dar avea nişte sâni colosali, ai mamă! 

Pană de curent. Se închide televizorul. Fanii stelişti huiduind. 


UN STELIST 
Ce pana mea îi cu pana asta de curent? 


ALT STELIST 
(zice aiurea) 
Ţiganu', băăă! 
Fanii stelişti vor să iasă în stradă să caute ţigani şi să-i ia la bătaie. Doi jandarmi stau în colț şi mănâncă seminţe. 


COR DE STELIŞTI 
Avem valoare, avem valoare... 


Spre ieşire unul il vede pe Muti, mai bruneţel, ieşind de la W.C. 


UN STELIST 
Eşti de-al nostru? 


Muti nu înţelege la început despre ce-i vorba şi stă ca un mut. 

ALT STELIST 
(/uându-! pe Muti de guler şi pregătindu-şi pumnul). 
Asta-i arab! 


MUŢI 
(îngrozit) 
Nu-nu-nu!!! Român stelist! 
(începe să bată ritmul imnului Stelei, piesa de Scooter) 
Ta-ta ta ta-ra-ra-ta ta... 


ALT STELIST 
N-ai noroc azi, amice! 


(directă de dreapta în figura lui Muti 
Bibi, Ovu şi compania se ridică de la masă în poziţie alertă. Stelistul il lasă pe Muti din strânsoare. 
STELISTUL 


(/mens, accent de bucureştean) 
Care-i treaba, mă nene? 

Muti o ia la fugă, câtiva stelisti se iau după el. Bibi, Ovu, Tic, Zofu fug care încotro. Steliştii după ei. Toată scena fugii se 
petrece pe ritmul piesei de Scooter. Chelnerita iese urlând după fugari. 


CHELNERIŢA 
N-au plătit! 


Jandarmii se autosesizează și încep şi ei cursa nebună. Muţi ajunge în zona căminelor E hăituit de ceea ce par a fi doi 
rugbiști furioşi. 


CUT TO: 


Int. Cameră de cămin. 
Fratele lui Muti. Intră Muti intempestiv, cu faţa însângerată. 


MUŢI 
M-au bătut steliştii, baricadează uşa! 


FRATELE LUI MUŢI 
Ţi-am spus că eşti prost, mă! 


CUT TO: 


Nicolae Alexan e - Amatorul 


Gabriel Andronach 


Int. Secţia de poliţie Haşdeu. Cameră minusculă. 
Doi poliţişti se uită la un teanc de buletine. 


POLIŢIST 
Ni mă, Ghiţă, ce bună-i asta? 


GHIŢĂ POLIŢISTU' 
(scoate carnețelul) 
Stai să-i notez adresa... 


POLIŢIST 
P-aialaltă din Alba ai notat-o? 


GHIŢĂ 
Stai să mă uit 
Răsfoieşte carnețelul. Intră doi jandarmi alături de Zofu. Poliţiştii ridică privirile plictisite. 
ZOFU 


Să ştiţi că eu sunt de la Comitetul Helsinki şi am să scriu un memoriu despre orice abuzuri care contravin 
reglementaţiei în vigoare... 


ci - Comitetul Helsinki 

_ Amatorul 
Gabriel Andronache 
GHIŢĂ 
Ce abuzuri, maică? 
(răâzâna) 
Auzi mă, Laci, ăsta-i de la Helţinki! 
LACI 


Zi bă, Moş Crăciun, ce-ai făcut? Te-au prins cu renii în parcarea cu plată? 
ZOFU 
(incitat şi de alcool) 


Protestez! Nu permit să fiu tratat fără un minimum de respect şi... 


LACI 
Bine, mă, dă-mi buletinu'! 


Zofu i-l întinde, iar Laci i-l dă lui Ghiţă. 


LACI 
Notează-i adresa! 


Ghiţă dă să noteze adresa în carneţelul mai sus menţionat. Laci îl întrerupe brutal 


Nicolae Alexand săracul 


Gabriel Andronach 


LACI 
Nu acolo, mă! 


Ghiţă scoate un alt carneţel pe care scrie „Bad Mother Fuckeri'. Pauză de câteva secunde 


LACI 
Uite, io am tot respectul pentru Comitetul Helsinki şi ca să-ţi dovedesc asta... 
(către Ghiţă) 
„„. O să-i dovedim domnului student asta, nu-i aşa? 
(către Zofu) 
... am fost anunţaţi de la Comitetul Helsinki, condus de Mika Hakkinen, că nu ţi-ai plătit cotizaţia lunară. 
Ghiţă, cât face cotizaţia lunară? 


GHIŢĂ 
(cu aer de connaisseur) 
Păi, având în vedere că avem de-a face cu disturbarea ordinii publice şi neplata consumaţiei, cred că este 
vorba de 1000 lei noi şi grei, 500 dacă poţi să plăteşti în 48 de ore 
(Ghiţă se uită la ceasul Iul) 
Înce-pâând cu... acum. 


Ş 


Nicolae Alexand să ateu 


Gabriel Andronach 


ZOFU 
(disperat) 
Nu se poate! Dar nu sunt de vină şi nici nu am de unde să plătesc, sunt orfan, student!... 


LACI 
(/ntinzându-i procesul-verbal) 
Că-l semnezi, că nu-l semnezi, eşti liber... 


CUT TO: 
Ext. În faţa secţiei de poliţie Haşdeu 
Zofu ísi caută neindemânatec celularul, caută un număr din agendă, din interiorul secţiei de poliție se aude: „Ghiţă, hai că 
am mai găsit încă una”. Stop pe faţa îngrijorată a lui Zofu, cu telefonul la ureche, făcând câţiva paşi. Din spate se aude un 


sunet de telefon. Din penumbră, păşeşte la vedere Bibi. 


BIBI 
Mă cauţi? Ai păţit ceva? Te-ai scos cu poliţiştii? 


Nicolae Alex nache - Amatorul 


Gabriel Andro 
ZOFU 


(precipitat) 
E grav, e futai enorm... 


Int. Cameră de cămin. 
Tic, Ovu, Muţi, Fratele lui Muti, Bibi fiecare asumând o poziţie gravă. Zofu gesticulează. 


ZOFU 
Da' ce era să fac, mă? Că... 


BIBI 
(din scurt) 
Vorba multă, sărăcia omului. Hai mai bine să găsim banii. 


ZOFU 
Bă, îmi bag pula! Ce o să-mi facă? Dacă trec doi ani, se prescrie. 


CUT TO: 


Nicolae Alexand A o 


Gabriel Andronach 


BIBI 
Te prescriu io! Taci, mă! Rezolvăm, rezolvăm, o scoatem la capăt. 


Lui Bibi îi sună telefonul. 


BIBI 
(răspunzând cu pauze scurte) 
Da... Da... Nu ştiuuuu, măăă! Lasă-mă 2 minute să vorbesc cu el. 
(către Zofu) 
Fii atent la mine, mă puţoi! Ai bulan, mă sună tovăraşu' meu de la Zbenguieni. E nuntă şi chitaristu' lor s-a 
machit rău şi au nevoie de un om. lo zic că-i cea mai bună soluţie pentru problema ta. 


TIC 
(cu regret în glas) 
Bă, acuma, io nu promit nimic, da' io şi băieţii... 
(căutându-i din privire pentru aprobare) 
... ne putem mobiliza să strângem şi noi ceva bănuţi... 


MUŢI 
Da-da, tu ai putea să începi să-ţi pui curuţu' la bătaie... 


Nicolae Alexan e - Amatorul 


Gabriel Andronach 


TIC 
(tãindu-i vorba) 
Hai mă, că-i lată! Să facem şi noi ceva pentru fratele nostru întru suferinţă, Zofu! Să vorbim în stânga şi în 
dreapta, să facem o chetă! Mână de la mână... 


OVU 
„.. facem o horă! 


FRATELE LUI MUŢI 
(neîncrezător, aparte) 
Căcat! 


ZOFU 
Oooo, mersi, vă iubesc pe toţi, aş vrea să vă iau pe toţi în căsătorie! 


MUŢI 


Hai mă, să mergem şi noi acuma prin Haşdeu să vedem câţi bani putem culege! Ne întâlnim în două ore la 
mine. Kei? 


Toţi se mobilizează. 


Nicolae Alexari e - Amatorul 


Gabriel Andronach 


BIBI 
Bravo, băieţi! 
(a telefonul şi-l sună pe tovarășul de la Zbenguien!) 
S-a rezolvat. Am un om, rămâi dator, bă, faţă palidă! Ţi-l aduc cu tot cu zongoră, într-o juma' de oră. 
(pauză) 
Bine, să auzim numai de bine. 
(închide telefonul. Către Zofu) 
Fără comentarii, ne-am înţeles? Se dă bacşiş gras, nu suficient pentru amenda ta, ceapa mă-tii, dar dacă îţi merge 
trotineta, poate dai de loveu greu. Ascultă, că bătrânii ştiu ce băsădesc! 


OVU 
Şi când te gândeşti că tătă futerea asta o fo' din cauză la că s-o luat lumina! 


Liniste mormântală de 3 secunde. Toţi par să cugete la asta. 


BIBI 
(entuziast, plezneşte din degete) 
Lumina, da bă, Ovule, LUMINA! Hai, mă Zofule! la-ţi chitara şi să ne cărăm! Te fac io om! Fără mine, bă... 


Nicolae Alexand să ateu 


Gabriel Andronach 
les. 
CUT TO: 
Exterior. 


Undeva în afara oraşului. O maşină opreşte. Se vede un neobişnuit anunt de vânzare pe parbrizul din spate: „Mă vinde... 
Porcu’! Tel.: 0745609587”. Zofu coboară din ea. 


ZOFU 
(zâmbeşte, duce două degete, milităreşte la tâmplă) 
Mersi mult. Rămân dator. 


BIBI 
(i se aude vocea din maşină) 
Ne vedem egzact în două ore aici, la marginea lanului de cucuruz! Să nu vii de-a-mboulea pe strada 
principală, să mă vadă careva şi să se ia după mine, că Dacia mea îi bătrână şi nu fuge repede. 


Face câțiva paşi, apropiindu-se de o crâşmă situată imediat lângă o benzinărie. În benzinărie, lumină, e non stop. Se aude 
Zgomot de chef. Zofu coteşte pe după benzinărie şi acolo... plin de Mercedes-uri, toate negre, eventual unul gri metalizat. 


Nicolae Alesan e - Amatorul 


Gabriel Andronach 


ZOFU fluieră admirativ şi intră pe o uşă larg deschisă, lângă care doi indivizi se împing, fără curaj, deocamdată. 


UN INDIVID 
Bă, tu te legi de sufletu' maică-mii, mânca-ţi-aş??? Bă, tu eşti şmecher??? 


CUT TO: 
Int. Casă mare cu restaurant, nuntă. 


Zofu intră val vârtej cu chitara, unul din nuntaşi, probabil naşul, ne dăm seama de asta după grosimea ghiului de pe deget, 
se apropie. 


NAŞUL 
Tu eşti muzicantul ăl nou, aşe da? 
(Zofu aprobă) 
Vezi şi tu că lumea se simte bine, da', nu-ş mă, parcă nu se distrează aşe cum se distra pe vremuri. Cântă 
şi tu ceva, mai vechi, mai, nu ştiu, na! 


ZOFU 
Da-da, fac tot posibilul. (fsi scoate ochelarii chinezeşti şi şi-i pune cu un gest teatral 


Nicola, a e - Amatorul 


Gabriel Andronach 


Zofu se apropie de orchestră. Un chefliu mai aruncă câte un ban către muzicanţii care par să stea într-o ploaie de confetti. În 
drum spre podium, Zofu mai că dă jos o pereche, care dansează mai în centrul ringului. Un tip, după floarea de la butonieră, 
mirele, se întoarce şi strigă după el. 


MIRELE 
Bă, tu cine eşti?? Vezi că mă dai cu Laura jos, boschetarule!!! Jeane!! Jeane!! Hai până aici, că este unul 
care are chef să se bage în mire, hai şi bagă-te şi tu puţân câte puţân în el. 


Două braţe de gorilă îl iau de dinapoi pe Zofu şi-l duc aproape pe sus până la uşă. 


ZOFU 
(se zbate) 
Nu, nu, eu îs chitaristul! 


Jean îl impinge pe Zofu spre ieşire, iar Zofu intră peste unul dintre cei doi certăreţi, care dădeau să intre. Cei doi certăreţi 
veneau ținându-se de umeri amical acum, cântând „Frate, frate, frățiorul meu”. Unul dintre cei doi foşti certăreţi se 
desprinde de proaspătul lui „frate” şi dă peste altul, care vorbeşte cu o gagică, lângă intrare, cu berea în mână. Îi varsă 
berea. 


Nicolae Alexani e - Amatorul 


Gabriel Andronach 


TIPUL CU BEREA, 
(către cel care l-a bruscat) 


ÍI îmbrânceşte afară pe certăreţ. Zofu se zbate în continuare. Din spatele bodyguardului se grăbeşte să vină naşul 


NAŞUL 
Stai, tată, că ăsta-i chitaristul de-a venit în locul lui Gioni. 


BODYGUADUL 
(ï dă drumul, neincrezător. Dă să se îndepărteze, apoi se întoarce) 


Da’ să nu se mai repete!!! 


CUT TO: 


Int. La fel. 


Zofu este instalat în marginea scenei. Scena se află la dreapta mesei mirilor. Zoful este foarte aproape de mireasă şi aruncă 
priviri duioase decolteului ei la fel de bogat ca toată lumea bună din încăpere. Apare starostele, un tip mic, gras şi chel, 
însoțit de naş. Traditionala strângere de bani de la nuntaşi este pe sfârşite. 


Nicolae Alexand să ateu 


Gabriel Andronach 


STAROSTELE 
(urlă în microfon) 
„„. Şi de la familia Mocanu! 500 de euro. Să vă trăiască familia, rudele, neamu' şi ramu' şi multă fericire! 
Dumnezo să vă ajute! 


Între timp naşu' toarnă un pahar de pălincă, îl bea, mai toarnă unul şi îl dă lui Mocanu, deducem. Mocanu îl dă pe gât. 
NAŞU' 
(către orchestră) 


Hai băieţi! Un „Mulţi ani trăiască”. 


Formaţia se mobilizează. Starostele duce banii la coşul de pe masa mirilor. Zofu se uită cu coada ochiului la coşul magic ce 
trece prin faţa lui, la fel de ispititor ca decolteul de mai înainte. 


SOLISTUL 
La mulţi ani cu sănătate... 


După câteva versuri, brusc se întrerupe lumina. Se aud zgomote de sticlă spartă, un țipăt isteric. 


CUT TO: 


Ş 


Nicolae Alesani e - Amatorul 


Gabriel Andronach 


Int. Cameră de cămin. 
Se aprinde o lumină. Tocmai intră Muti, Ovu, Fratele lui Muţi. 


FRATELE LUI MUŢI 
Puneţi bani pe masă să-i numărăm. 


Intră şi Tic. 


TIC 
Unde-aţi fost până acum, bulangiilor, că am tot stat p-aci pe palier? 


OVU 
Eşti culmea! Tu crezi că aşa uşor se fac banii?! 
(Se duce la masă, ia banii în mână, către TIC 
Dă-i încoace! 
(cu voce oficială) 
De la Tic, din Banatul Sârbesc, 450 de mii! Multă sănătate! De la Muţi, din Slobozia, 500! De la Fratello, 
localnic, 600 mii, fără TVA! Bravo, puţă! Şi cu ai mei facem... fix două milioane una mie sută lei vechi, deh! 


Ş 


Nicolae Alexand să ateu 


Gabriel Andronach 


FRATELE LUI MUŢI 
Fix pix... 


MUŢI 


(privind în gol) 
Oare cât o fi făcut Zofu? 


CUT TO: 
Ext. Un câmp oarecare de castraveți înălţaţi pe araci. 
Urlete de hăituială, în fond. Din nou Scooter, „Maria', imnul stelist. Zofu în prim-plan cu husa de la chitară într-o mână şi 
chitara în cealaltă, fuge ca un disperat. lese din cultura de castraveți la drum şi se loveşte de maşina verde, pe care o 


recunoaştem după abţibildul mai sus menţionat. Bibi deschide portiera. 


BIBI 
Hai, măăă! 


Zofu se împiedică iar, dă cu capul de portieră. Intră în cele din urmă. Bibi dermarează cu farurile stinse. 


CUT TO: 


Nicolae Alexan e - Amatorul 


Gabriel Andronach 


Int. Maşina lui Bibi. 
Zofu în stare de şoc. Tremură. 


BIBI 
l-ai făcut de bani? 


Zofu ia husa, o deschide, e plină de bani. lei, euro, dolari, puşi de-a valma. 


BIBI 
(sat/sfăcut) 
BINEEEE, MĂ! Le-am futut panoul de-a binelea! Era să mă curentez, în puşca mea! 


ZOFU 
(în crescendo) 
Da'... cum faci? Cum te descurci cu oamenii ăia? Ştiu cine eşti. Ajung la tine, ajung la mine... vai în ce 
rahat ne-am băgat. BĂGA-MI-AŞI!! 


BIBI 
(cu o privire blândă, cu o bătaie caldă pe umăr) 
Nu te fută grija! Ţi-am zis că te fac om? Lasă că rezolvăm noi. 


rici - Comitetul Helsinki 

Sună telefonul. Bibi răspunde 
BIBI 
Cum? S-a rezolvat, Paţachino! 
(cu alinò 


Ne vedem repede, scrofiţa mea! 


CUT TO: 


Aceeaşi maşină. 


Lângă gară. Lumină puternică. Semn că a trecut ceva vreme. Zofu cu capul rezemat de parbrizul uşii din dreapta. Se trezeşte 
din sforăit. Se uită în jur, îşi freacă ochii. Deschide uşa să vadă unde e. lese, se uită în jur, reintră în maşină, caută husa, 
accelerează mişcările. Nu găseşte decât chitara. la telefonul în mână, sună şi se aude destul de clar: „Abonatul nu este 
disponibil.” Ascultă şi varianta englezească. Expresie tâmpă. 


ZOFU 
(s/eși, dând din cap ca şi cum ar înţelege) 
Mdaa. 
(pauză, zâmbind a pagubă) 
Da-da! 


CUT TO: 


Nicolae Alexan he - Amatorul 


Gabriel Andronac 


Int. Cameră de cămin. 


Muti se trezeşte, se freacă la fund. Tic este în bucătărie, face cafeaua. Îi dă o ceaşcă lui Ovidiu, care soarbe şi se strâmbă. 


OVU 
Ca fânu'! 
TIC 
Fă-ţi-o singur... 
(rânjed 


Cum ţi-o faci de obicei. 


Ae JJ. 


Cineva bate uşor la uşă. „Intrã”, i se strigă. Zofu intră cu chitara în mână, blegit. 


ZOFU 
‘neața! Aţi mai auzit veşti de la Bibi? 


FRATELE LUI MUŢI 
Nu era cu tine?! 

ZOFU 
Ba da... Acum e în drum spre Olanda... Cred... 
Ovu, Muti, Tic schimbă priviri nedumerite. 
ZOFU 
(resemnat) 
Nu mai contează. 
TIC 


Până una alta, am făcut rost de două milioane şi ceva! OK, eh? 


ZOFU 
Băieți, vă iubesc pe toţi! 
(se ridică în picioare) 
Am o idee genială! 
(întinde mâinile ca un apostol) 
HAI SĂ-I BEM! 


oderici - Comitetul Helsinki 

Şi amenda?! (mirat) 
ZOFU 


Se prescrie! Se prescrie. 


Muzică Boney M - „Daddy Cool” 


- SFÂRŞIT. - 

Exterior zi. O staţie de autobuz urban. 


Plouă mărunt. În staţie, un grup compact de oameni, cenușii. Din grup se distinge geaca albă cu dungi roşii pe mâneci a lui 
Damian, un bărbat în jur de 30-35 de ani, cu un fes tras pe ochi. O maşină trece în viteză prin dreptul staţiei, intrând în plin 
într-o baltă imensă. Grupul se retrage rapid, evitând stropirea. Damian rămâne pe loc, surprins de apa murdară stârnită de 
roțile automobilului şi care îi împestrițează albul imaculat al hainei. Încearcă să se şteargă cu mâna, dar observă că nu face 
altceva decât să întindă noroiul pe geacă și renunţă. Grupul se reface, înconjurându-l. De staţie se apropie un autobuz 
aplecat pe partea în care se află uşile. Se opreşte în aceeaşi baltă prin care trecuse maşina precedentă. Oamenii păşesc ca 
nişte berze prin apă, către autobuzul din care nu coboară nimeni. Damian rămâne în urmă, căutând să ocolească într-un 
fel balta pentru a ajunge la autobuz. Cei din grup urcă rând pe rând, cu greutate, maşina fiind plină ochi. Damian, rămas 
ultimul, pune piciorul pe scară, şovăielnic. Nu mai are loc. Încearcă să forțeze, dar o mână iese dintre trupurile înghesuite 
şi-l împinge afară. Damian cade în fund în apa mizerabilă. Înainte de închiderea uşilor şi de a se pune în mişcare, din 
autobuz răzbate un hohot de râs. 


VOCE DIN AUTOBUZ 
Fraiere! 


Damian se ridică şi aleargă spre autobuz, dar după câţiva paşi îi sare un pantof. Ţopăind într-un picior, îl recuperează, după 
care se urcă pe trotuar şi pleacă alene spre capătul străzii, cu mâinile în buzunare şi gulerul gecii ridicat. 


Ş 


Nicolae Alexand se Aaaa 


Gabriel Andronach 


Interior zi. O sală aglomerată. 


Pe o latură a sălii, cozi întortocheate în faţa unor ghişeuri. O masă de oameni îmbrăcaţi în haine cenușii, triste. Singura 
culoare deschisă aparţine gecii lui Damian, aflat la una dintre cozi, având doi-trei oameni până la ghiseu. În această zi a 
renunţat la fes, lăsând la vedere un păr tuns scurt şi un început de chelie. Damian ajunge în dreptul ghişeului. E un geam cu 
tot felul de hârtii format A4 lipite pe el şi o mică deschidere la bază, în aşa fel încât toţi trebuie să se aplece pentru a vorbi 
cu funcţionara de dincolo de tejgheaua de marmură. Damian scoate un dosar din interiorul gecii şi il desface pe tejghea, 
aplecându-se spre semicercul tăiat în geam. Chiar în momentul în care deschide gura să zică ceva, funcţionara închide 
ghişeul, întorcând spre mulțimea cenusie o plăcuţă pe care scrie ÎNCHIS - PAUZĂ DE MASĂ. 


DAMIAN 
Doamnă, stau aici de două ore! Nu puteţi închide chiar acum! 


Femeia deschide nervoasă ghişeul. 


FUNCŢIONARA 
Poftim? 

DAMIAN 
(s/ugarnio 
Doar două minute, doamnă. Am... 
FUNCŢIONARA 
(răspicat) 
Domnule, am pauză de masă. Veniţi peste o oră. 
DAMIAN 
Dar nu puteţi să... doar două minute... 
FUNCŢIONARA 


Nu! 


De dincolo de geam, femeia îl priveşte, zâmbind superior. Îsi aşează hârtiile în ordine pe birou şi pleacă. Damian se întoarce 
spre bărbatul din spate, căutând sprijin în protestul său. E un bătrân care ridică din umeri neputincios. Damian revine cu 
faţa către ghișeu, ciocănind cu dosarul în geam. Îi cad câteva hârtii pe pardoseala umedă. Le ridică. S-au pătat de la mâzga 
cleioasă de pe podea. Cu vârful degetelor le introduce în dosar şi se îndreaptă spre ieşire. 


ci - Comitetul Helsi 

Exterior seara. O stradă circulată într-o zonă centrală. 


Damian păşeşte distrat pe trotuar. Pare ieşit la o plimbare uşoară de seară. Se opreşte în dreptul unor vitrine, privindu-le 
fugitiv. Un caniche îi taie calea, încâlcindu-şi lesa între picioarele lui. Stăpâna, o femeie între două vârste, cochetă, încearcă 
să-și elibereze câinele. Damian zâmbeşte şi constată că patrupedul se încurcă şi mai tare în lesa înfăşurată. Damian nu se 
mai poate mișca, prizonier al laţului de cauciuc. 


FEMEIA 
Dar nu vă mai foiţi atâta, domnule! 


DAMIAN 
Nu fac nimic. El s-a băgat. 


Femeia e din ce în ce mai iritată de situaţia în care se află câinele ei. 
FEMEIA 
(cu reproş) 


Mda... nu aţi făcut nimic... Nu trebuia să vă mişcaţi! 


Damian își ridică mâinile, în semn de capitulare. 

DAMIAN 
Sunt al dumneavoastră. 


Face un pas şi calcă pe coada câinelui. Acesta scheaună înnebunit. 


FEMEIA 
Lara! Lara! Ce ai păţit? 


Câinele ţâșneşte, eliberându-se miraculos din încurcătură şi dispare în mulţime. Femeia incepe să-l lovească pe Damian 


CU poșela. 


FEMEIA 
Numai din cauza ta, boule! 


Damian îşi lasă capul în jos, fără să protesteze. Femeia aleargă cu paşi mărunți pe trotuar, în căutarea câinelui. 
Exterior zi. O tonetă de ziare 


Vânzătorul prinde un ziar cu cârlige de rufe de o sfoară întinsă în faţa tonetei. Damian se opreşte în dreptul său. 

DAMIAN 
Pot da un anunț la mica publicitate? 
VÂNZĂTORUL 

(mormăind) 
Ce fel de anunţ? 

DAMIAN 


Un anunţ. La diverse. 
Vânzătorul îşi termină tacticos treaba, apoi dispare în tonetă. Din interior, îi pune sub nas lui Damian un formular. 
DAMIAN 
(încurcat) 


Dar n-am cu ce scrie. Îmi daţi un pix? 


Vânzătorul oftează şi îi întinde un creion legat cu sfoară. Damian completează formularul, mişcând mărunt din buze, apoi îl 
înapoiază cu o mână ezitândă. 


Ş 

VÂNZĂTORUL 
(silabisina) 
Discret, serios, rezistent, pentru cei care vor să se răcorească, umilind verbal un ghinionist, îmi ofer 
serviciile. Mă deplasez la domiciliu. Trei sute de mii de lei ora... opşpe, nouşpe... ouşopt de cuvinte, o 


sută cincizeci de mii vă costă anunţul. 


Damian se scotoceşte prin buzunare, sub privirea placidă a vânzătorului, Plăteşte şi pleacă. Se împiedică de o bordură, 
dar pe figură are un zâmbet liniştit. 


Interior. Acasă la Damian, sufragerie. 
Damian stă întins pe o canapea, în semiobscuritate. Se aude sunetul telefonului. 
Exterior seara. Intrarea unui bloc. 


Damian, în aceeaşi geacă albă cu dungi roşii, cu un bileţel în mână, în faţa unui bloc. Din scara blocului iese un bătrânel cu o 
găleată de gunoi. Damian îl opreşte, arătându-i bileţelul. Bătrânelul dă din cap afirmativ. 


Interior, casa scărilor. 


Damian, în faţa unei uşi. Apasă butonul soneriei şi aşteaptă, privindu-şi vârful pantofilor. Uşa se deschide şi în cadrul ei 

apare o femeie în vârstă, în capot şi cu capul înfăsurat de o broboadă multicoloră. 


DAMIAN 
În legătură cu anunţul... Am venit... 


FEMEIA 
Aaa... da, vă aşteptam, intraţi. 


Femela îi face semn să intre. Damian o urmează pe un hol lung, ajungând în cele din urmă într-o cameră întunecoasă. 
Înşirate pe pat, diverse obiecte de îmbrăcăminte. În mijlocul camerei, o maşină de cusut. 


FEMEIA 
Mă scuzati că e aşa dezordine, dar chiar nu mai dovedesc să aranjez lucrurile aşa cum o făceam altădată. 


Damian tuşeşte încurcat şi aşteaptă. Femeia arată spre maşina de cusut. 


FEMEIA 
Ea e. Staţi să vă aduc şi cartea tehnică. 


DAMIAN 
Cartea tehnică? 

FEMEIA 
Poate vă foloseşte la ceva. Dar dacă vă descurcaţi şi fără ea... Staţi să vă spun ce are. Nu ia aţa în ac. 


DAMIAN 
Poftim? 


FEMEIA 
Nu face tighelul cum trebuie. Nu ia aţa în ac. Uitaţi, voiam să tivesc nişte cearşafuri şi nu iese nimic. 


DAMIAN 
Dar eu nu mă pricep la... Adică n-am venit pentru... 

FEMEIA 

(nedumerită) 

Cum, nu reparaţi maşini de cusut? 

DAMIAN 
Nu. 

FEMEIA 


Păi n-aţi dat anunţ că sunteţi meşter în reparaţii de maşini de cusut? 

Femeia ia un Ziar impăturit de pe masă şi citeşte, punându-și ochelarii. Urmăreşte cu degetul pe pagină, găseşte ce caută 
și-l întinde triumfătoare lui Damian. 


FEMEIA 
Uitaţi aici. Profesionist, repar maşini de cusut, chiar de când bunica. Mă deplasez. 


Damian ia Ziarul, se uită atent la pagină. 


DAMIAN 
Nu. Anunţul meu e cu un rând mai jos. 
FEMEIA 
Care? 
DAMIAN 
(stingherit) 


Lăsaţi... a fost o confuzie... eu am plecat, săru-mâna. 


lese din cameră. În urma sa, femeia rămâne cu ochii pe ziar. După câteva secunde, îşi face cruce. 


Gabriel Andronach 


FEMEIA 
Perversul naibii! 


Interior. Acasă la Damian, sufragerie. 

Damian doarme pe canapea. Se aude sunetul strident al telefonului. 

Exterior, seara. În faţa unei vile cochete. 

Damian deschide o poartă înaltă din fier forjat şi urcă două-trei trepte până la uşa masivă a vilei. Sună. Priveşte în jur. Pare 
înfrigurat. Uşa se deschide. Un bărbat cu părul alb, vâlvoi, în papuci şi halat de casă, apare în cadrul ei. Printr-un gest 
ceremonios, îl invită pe Damian înăuntru. 


Interior. O încăpere mare, mobilier luxos. 


Bătrânul se aşează pe un fotoliu adânc, indicându-i cu mâna lui Damian să facă acelaşi lucru, pe un fotoliu alăturat. Între 
cele două fotolii se află o măsuţă cu o tablă de şah. 


BĂTRÂNUL 
(calm) 
Mă numesc Baldovin. 

DAMIAN 
Eu sunt Damian. 


BĂTRÂNUL 
Am citit anunţul tău cu atenţie, tinere. Mi s-a părut foarte, foarte interesant. Permite-mi să-ţi mărturisesc 
că, iniţial, am râs cu poftă, dar am sfârşit prin a-mi da seama că în spatele acestui anunţ inedit se află o 
dramă greu de desluşit. 


Damian priveşte către pereţii acoperiţi cu o bibliotecă îndesată cu cărţi. O pisică apare brusc în cameră şi sare în braţele 
bătrânului. Acesta o mângăie tacticos, privindu-l cu ochi mijiți pe Damian. 


BĂTRÂNUL 
Aşadar, îmi poţi spune ce te-a făcut să... stai să-mi aduc aminte exact... pentru cei care vor să se 
răcorească, umilind verbal un ghinionist, îmi ofer serviciile... da, chiar aşa ai scris în anunţ. Deci, cum ai 
ajuns aici? 


DAMIAN 
Nu ştiu. A fost o idee de moment. În ultima vreme mi s-au întâmplat multe lucruri. 


rici - Comitetul Helsinki 


irastău şi an Tode 
Nicolae Alexandru Virastău şi Radu lo 
iC 
Gabriel Andronache - Amatoru 
BĂTRÂNUL 
Ce fel de lucruri? 
DAMIAN 


Rele. M-am simţit umilit în anumite situaţii. 


BĂTRÂNUL 
Trăim într-o lume irascibilă, nu-i aşa? 
DAMIAN 
Mai degrabă mitocană. 
BĂTRÂNUL 


Şi te-ai gândit că poţi exploata mitocănia celor din jur? 


DAMIAN 
Într-un fel, da... 


BĂTRÂNUL 
Te voi dezamăgi, domnule Damian. În seara aceasta nu am chef să înjur pe nimeni. De felul meu, nu sunt 

un bădăran. Însă am o poftă nebună de a juca şah. E plăcerea mea de fiecare seară. 
Bătrânul face un gest larg către tabla de şah cu piesele pregătite pentru începerea unei partide. 


DAMIAN 
Vă reamintesc totuşi că vizita mea are un scop foarte precis, domnule Baldovin. 


Bătrânul îşi împreunează mâinile sub bărbie, a cugetare. 


BĂTRÂNUL 
(oftânal) 
Ah, desigur, ai venit să fii înjurat contra cost. Uite... mă plictisesc de moarte. Te invit la o partidă de şah. 
Îţi dau, să spunem, o sută de mii pentru o oră. Dar, te previn. Nu îţi pot oferi decât umilinţa unei 
înfrângeri severe. 


Damian priveşte către acele unei pendule masive. 


DAMIAN 
Două sute. 

BĂTRÂNUL 
Nu. O sută. 
DAMIAN 
Vă repet, două sute. 
BĂTRÂNUL 


O sută de mii de lei, mârlan împuţit! 
Damian îşi muşcă buzele şi sare din fotoliu. 


BĂTRÂNUL 
Hei, ce faci? Te-ai enervat? Nu ai venit ca să te înjur? 


DAMIAN 
(scrâşnina) 
Două sute de mii şi joc şah o oră cu dumneavoastră. 


BĂTRÂNUL 
Du-te naibii, idiotule! Sărăntocule! 

Damian pleacă privirea în podea, se învârte pe călcâie şi iese din cameră, apoi din vilă. Ajuns în stradă, inspiră puternic, 
după care dispare cu paşi mari în întuneric. 


Interior. Acasă la Damian, aceeaşi seară. 


Damian, cățărat pe un scaun, schimbă un bec în baie. Se aude telefonul. Damian coboară de pe scaun şi intră în sufragerie. 
Ridică receptorul. 


Exterior. Seara. O intersecţie pustie şi prost luminată. 


Sprijinit de un stâlp, Damian aşteaptă. Lângă el opreşte o maşină luxoasă. Damian urcă şi maşina demarează. La volan, O 
femeie vopsită strident, cu o haină de blană. 


FEMEIA 
Şi zi aşa, te oferi să fii umilit de clienţi, da? 

DAMIAN 
Cam aşa ceva. 

FEMEIA 


Cum facem, banii înainte, ca la curve? 

DAMIAN 
Da. Prefer înainte. 


FEMEIA 
OK, facem în felul următor: jumate înainte, jumate după. De acord? 


Damian dă din cap aprobativ. Femeia încetinește şi virează pe o stradă îngustă, lăturalnică. 


FEMEIA 
În torpedou găseşti o sută cincizeci de mii. Eşti cam ieftin, să ştii. 


Damian deschide torpedoul şi scoate foşnina trei bancnote. 


FEMEIA 
E unşpe fără zece, deci te am până la douăşpe fără zece, da? 


DAMIAN 
(docil) 
Da. 


Ş 

Femeia opreşte maşina. Aprinde plafoniera şi-l priveşte. 


FEMEIA 
Nu ştiu cum să încep. Dă-mi o idee. 
DAMIAN 
Păi... ştiu şi eu... înjuraţi-mă de mamă. 
FEMEIA 


Nu. E prea simplu. De mamă înjur gratis de la şapte ani. Sunt sătulă. 
Femeia își lasă capul pe spate, închide ochii, părând că se gândeşte la o soluţie. Apoi, răbufneşte. 


FEMEIA 
Sunt o femeie educată, fraiere. O doamnă. Sunt o femeie căreia tu nu i-o vei trage niciodată, netotule. Şi 
ştii de ce? Pentru că eu sunt perfectă, iar tu eşti un labagiu de căcat! Am avut bărbaţi care mă ţineau în 
pulă toată noaptea, mă înţelegi? Ştii tu ce-i aia pulă, rahat mizerabil? Eşti un ratat, un împuţit care nu a 
avut în viaţa lui o femeie adevărată! De fapt, vă urăsc pe toţi, imbecililor! De la voi am luat sifilis, voi 
mi-aţi ruinat viaţa, pupa-m-aţi în cur de nespălaţi! Voi, cu tandreţurile voastre ieftine, cu vorbele 
mincinoase, cu linguşeala voastră de căcat! Mi-aţi distrus viaţa, pizda mamii voastre de labagii! 

Treptat, nu se mai aude vocea femeii. Rămâne doar chipul lui Damian, împietrit. 

Interior. Acasă la Damian, bucătărie. 

Damian loveşte puternic o bucată de carne cu un ciocan de făcut şniţele. Se aude soneria telefonului. 

Interior. Un apartament. 

Un bărbat cărunt, dar cu chip încă tânăr, îl însoţeşte pe Damian în sufragerie. Aici fi aşteaptă o femeie fumând o ţigară, pe 
care şi-o scutură aristocratic într-o scrumieră de alabastru. Poartă o pălărie pe cap şi e îmbrăcată într-o rochie dantelată, cu 


aspect interbelic. Bărbatul face o scurtă plecăciune în faţa femeii. 


BĂRBATUL 
Draga mea, el e personajul! 


Femeia își aşează un monoclu la ochi, măsurându-l pe Damian cu o privire mioapă. 


FEMEIA 
Banal. 

BĂRBATUL 
La trei sute de mii, ce vrei... 
FEMEIA 


Pare curăţel. Nu miroase. 
Bărbatul îi întinde un scaun lui Damian. Acesta se aşează în mijlocul încăperii. 


BĂRBATUL 
Nu ştiu cum te numeşti, tinere, şi nici nu mă interesează. Eu sunt regizorul de teatru Puiu Baltazar, iar 
doamna este distinsa actriţă Ofelia Siropeanu. De aceea, te rog să ni te adresezi cu respectul cuvenit, de 


acord? 


DAMIAN 


Desigur. 


BĂRBATUL 


Mulţumesc. Uite ce te rog... 


Bărbatul scoate dintr-un sertar o hârtie şi un stilou. 

BĂRBATUL 
Scrie pe această foaie, pe scurt, cel mai trist moment din viaţa ta. 


DAMIAN 
Totuşi, vreau să vă spun că scopul meu este... 


BĂRBATUL 
(întrerupându-l iritat) 
Ştiu foarte bine pentru ce ai venit. Îţi vei primi banii. Însă fă ceea ce ţi-am spus! 


Damian scrie ceva pe hârtia ţinută pe genunchi. După ce termină, i-o dă bărbatului. Acesta o priveşte şi o înmânează femeii. 


BĂRBATUL 
lată, draga mea, rolul tău. 


Femeia se uită pe hârtie, după care îşi drege glasul, citind. 


FEMEIA 
(cu intonatie, aproape cântând) 
Cea mai tristă întâmplare din viaţa mea s-a petrecut pe când aveam zece ani. Eram la ţară, la bunici. În 
fiecare seară, stăteam lângă bunica mea şi îi ascultam poveştile. 

Bărbatul ascultă, picior peste picior, aşezat degajat pe o canapea şi pufăie dintr-o pipă. 


FEMEIA 
Într-una din acele seri lungi, a început să-mi spună despre cum împletea ciorapi groși din lână pentru 
călugării mănăstirii în care se adăpostiseră imediat după război, despre cum vindea revista „Femeia” pe 
stradă pentru a câştiga un ban... Apoi, mi-a povestit despre tinereţea tatălui meu. Când a început să-mi 
spună că el avea o singură pereche de pantaloni şi o singură cămaşă cadrilată cu care ieşea seara în oraş, am 
început să plâng... 


BĂRBATUL 
Aici trebuie să şopteşiti... 
FEMEIA 
Poftim? 
BĂRBATUL 


Să şopteşti... O notă mai jos... ca un susur... „am început să plâng...“ 
FEMEIA 


(iritată) 
lar te crezi Beckett? 

BĂRBATUL 
Dar, draga mea, încercam să... 


FEMEIA 
Să taci! Din cauza ta, am ajuns să joc în spectacole de bâlci! 


BĂRBATUL 
(rugător) 
Ofelia... 


FEMEIA 
Taci! Taci! Nu te mai suport! 


Femeia rupe în bucăţi hârtia scrisă de Damian şi iese din încăpere, plângând. Bărbatul caută prin buzunare şi-i întinde lui 
Damian o bancnotă. 


BĂRBATUL 
la banii şi dispari, nenorocitule! 

Interior. Acasă la Damian. 
Damian priveşte absent fotografia unui copil. Se aude soneria telefonului. 
Interior. O încăpere sărac mobilată. 


În mijlocul camerei, un bărbat aşezat pe un scaun, învăluit în semiobscuritate. Nu i se vede chipul. Damian, la câțiva paşi 
în faţa necunoscutului, la rândul său aşezat pe un scaun. 


NECUNOSCUTUL 
Deci tu eşti... Spune-mi, o faci pentru bani? 
DAMIAN 
Da, numai pentru bani. 
NECUNOSCUTUL 


Eşti sigur că doar pentru bani? 

DAMIAN 
Foarte sigur. 


NECUNOSCUTUL 
De ce crezi că oamenii ar fi interesaţi să apeleze la tine? 


DAMIAN 
Pentru că există mult venin care abia aşteaptă să ţâşnească din oameni. Îi ajut să se elibereze. 


NECUNOSCUTUL 
Ah, eşti şi metaforic. Ca toţi masochiştii, eşti un tip deştept. 


DAMIAN 
Nu sunt masochist. Cred că sunt doar un om oportun şi util. 


NECUNOSCUTUL 
Omul paratrăsnet pentru cei care simt nevoia să umilească, nu? Simplu, discret, ca o prostituată. 


DAMIAN 
Spune-i cum vrei... 

NECUNOSCUTUL 
De când faci asta? 
DAMIAN 
Nu ştiu... două săptămâni abia... cred... 
NECUNOSCUTUL 


Am făcut acest lucru cu mult timp înaintea ta. Ideea nu este deloc originală. 


DAMIAN 
Posibil... 


NECUNOSCUTUL 
Da... pe vremea aceea eram un nonconformist. De fapt, un stupid cu aere de rebel. Descoperisem răutatea 
oamenilor în diverse împrejurări pe care n-are rost să le evoc acum. Fireşte, nu am dat anunţ la mica 
publicitate ca tine. Îmi place să cred ca am fost mult mai subtil şi rafinat. 


DAMIAN 
Subtil? 

NECUNOSCUTUL 
Da. Eram fascinat de cruzimea unor oameni aparent candizi şi banali, dar care abia aşteptau să se 
defuleze. Mă aflam în preajma lor şi adulmecam dezlănţuirea crizelor de isterie cu o aviditate cruntă. Cu 
timpul, am început să mă hrănesc cu răutatea lor. La început, verbal, aşa cum faci tu. Apoi, însă, lucrurile 
s-au complicat. Devenisem dependent. lar dependenţa a dus la o nevoie tot mai intensă de a simţi 
jignirea. 


DAMIAN 
Îţi plăcea? 


NECUNOSCUTUL 
Oooo, da! Savuram toate injuriile spuse în prezenţa mea. Atinsesem plăceri orgasmice. Mi-am dat seama 
că stadiul verbal al umilinţei va degenera în cel fizic. Şi aşa s-a şi întâmplat... Am început cu palmele... 
Palme scurte aplicate pe obrazul meu. O senzaţie copleşitoare... 


Damian tuşeşte încurcat. Se ridică de pe scaun, privindu-şi ceasul. 


DAMIAN 
Îmi cer scuze, dar cred că trebuie să plec... 

NECUNOSCUTUL 
(râzând) 
Te-am speriat? 
DAMIAN 
Nu... doar că... nu mai am chef... 
NECUNOSCUTUL 
Fă-mi, te rog, o favoare... 
DAMIAN 
Spune... 
NECUNOSCUTUL 


Bate-mă! Loveşte-mă! 
Damian se precipită spre uşă. Din spate aude strigătul necunoscutului. 
NECUNOSCUTUL 


Vei deveni o epavă! Vei cerşi după o palmă! Ăsta este rostul tău, tu nu ai înţeles? Să fii umilit de toţi 
ceilalţi! l-di-o-tu-le! 

Exterior. Seara, în dreptul unui zid. 

Damian vomită pe zid, în genunchi. 

Interior. Acasă la Damian, în baie. 

Damian se bărbiereşte în faţa oglinzii. Sună telefonul. Tresare. Aşteaptă, cu aparatul de ras în mână Telefonul insistă. 
Apoi, se opreşte. Damian işi şterge uşor spuma de pe obraz. Telefonul sună din nou. Cu paşi lenți, se îndreaptă spre 


aparat. Ridică receptorul. O voce slabă, de femeie în vârstă. 


VOCEA 
Alo... Dumneavoastră reparaţi maşini de cusut încă de când bunica? 


Damian zâmbeşte. 

